রমজানে রাজধানীতে পানি সংকট | সম্পাদকীয় | Jugantor
বুধবার, ৩০ আগস্ট ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
ঘরে বাইরে
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
প্রতিমঞ্চ (৩০ মে, ২০১৭)ঘরে বাইরে (৩০ মে, ২০১৭)সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)সুস্থ থাকুন (২৭ মে, ২০১৭)সুরঞ্জনা (২৯ মে, ২০১৭)অর্থনীতি (২৮ মে, ২০১৭)তারাঝিলমিল (২৫ মে, ২০১৭)স্বজন সমাবেশ (২৪ মে, ২০১৭)প্রকৃতি ও জীবন (২৭ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (২৬ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৮ মে, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
ঘরে বাইরে
উত্তরের জনপদ
আবহমান চট্টগ্রাম
রাজধানীর খবর
আজকের পত্রিকা / সম্পাদকীয়
প্রকাশ : ৩০ মে, ২০১৭ ০০:০০:০০ | অাপডেট: ৩০ মে, ২০১৭ ০১:০৩:০৩ প্রিন্ট
রমজানে রাজধানীতে পানি সংকট
যে কোনো মূল্যে সমাধান করতে হবে
গ্রীষ্মের দাবদাহ ও রমজানের অতিরিক্ত চাহিদার কারণে রাজধানীজুড়ে পানি সংকট তীব্র আকার ধারণ করলেও সমাধানের কোনো উদ্যোগ দৃশ্যমান নয়। পরিস্থিতি এমন ভয়াবহ পর্যায়ে পৌঁছেছে যে, রাজধানীর অনেক এলাকায় লেক-পুকুরে গোসল করতে বাধ্য হচ্ছেন সাধারণ মানুষ। এরই মধ্যে রাজধানীর হাজারীবাগ এলাকায় পানির দাবিতে বিক্ষোভ ও ওয়াসার গাড়ি-কার্যালয় ঘেরাও-এর ঘটনা ঘটেছে। বলার অপেক্ষা রাখে না, জরুরি ভিত্তিতে পানি সংকটের সমাধান করা না গেলে গণঅসন্তোষ দানা বাঁধতে পারে। এমতাবস্থায় পরিস্থিতি স্বাভাবিক করতে ওয়াসাকে বিশেষ উদ্যোগ নিতে হবে। জানা গেছে, পানি সংকটের কারণে ধোয়ামোছা, রান্নাসহ গৃহস্থালির নিত্যপ্রয়োজনীয় কাজ করা তো যাচ্ছেই না, এমনকি মসজিদেও পানির অভাবে মুসল্লিদের অজু করতে সমস্যায় পড়তে হচ্ছে। পবিত্র রমজান মাসে ধর্মপ্রাণ মুসল্লিদের এমন দুর্ভোগ কাম্য হতে পারে না।
যুগান্তরের খবরে বলা হয়, রাজধানীর বিভিন্ন এলাকায় ওয়াসার পানি সারা দিনে একবার আসছে। তাও নোংরা, দুর্গন্ধ ও ব্যবহার অনুপযোগী। এমন পরিস্থিতিতে ওয়াসার গাড়িতে বিক্রি করা পানির দামও বাড়িয়ে দিয়েছেন একশ্রেণীর অসাধু কর্মকর্তারা। ৫০০ টাকার গাড়ির দাম আদায় করা হচ্ছে ১৫০০ টাকা। আমরা মনে করি, পানির মতো জীবন রক্ষাকারী জরুরি সেবাটিতে অনিয়ম-দুর্নীতির বিরুদ্ধে কঠোর ব্যবস্থা না নেয়ার বিকল্প নেই। ওয়াসার এমডি বলছেন, চাহিদা থেকে বেশি পানি উৎপাদনের ক্ষমতা আছে সংস্থাটির। অথচ বাস্তবতা হচ্ছে, চাহিদা ২৩০ কোটি লিটার হলেও উৎপাদন ২০৫ থেকে ২১০ কোটি লিটার। ২০ কোটি লিটার ঘাটতির বিষয়টি স্বীকার করে উৎপাদন বাড়ানোর আশার বাণী না শুনিয়ে বাস্তবতা কেন লুকানো হচ্ছে তা আমাদের বোধগম্য নয়।
নদীমাতৃক দেশ হয়েও পানির জন্য হাহাকার দুঃখজনকই বটে। আমরা ভূপৃষ্ঠের পানির চেয়ে ভূগর্ভের পানির ওপর বেশি নির্ভরশীল হয়ে পড়ায় পরিস্থিতি জটিল হচ্ছে। রাজধানীসহ বড় নগরীগুলোর পাশাপাশি গ্রামাঞ্চলেও বিভিন্ন নলকূপ-টিউবওয়েলে চাহিদা অনুযায়ী পানি উঠছে না। রাজধানীর পানি চাহিদার ৭৮ শতাংশ ভূগর্ভস্থ; কিন্তু পর্যায়ক্রমে পানির স্তর নিচে নেমে যাওয়ায় প্রত্যাশা মতো পানি তোলা কঠিন হয়ে পড়েছে। ২২ শতাংশ চাহিদার পানি বুড়িগঙ্গা ও শীতলক্ষ্যা থেকে নিয়ে শোধন করা হলেও শুষ্ক মৌসুমে নদী দুটির পানি কমে যাওয়ায় দূষণের মাত্রা বেড়ে যায়। ফলে তা শোধনের ক্ষমতাও কমে যায়। প্রশ্ন হল, এসব সমস্যা তো নতুন কিছু নয়; কিন্তু রোজাকে সামনে রেখে ওয়াসা জরুরি ভিত্তিতে বিকল্প ও প্রয়োজনীয় ব্যবস্থা কেন নেয়নি? অথচ রোজার আগে কর্তৃপক্ষ বলেছিল, সংকট থাকলেও প্রয়োজনীয় ব্যবস্থা আছে।
সব ক্ষেত্রে পরিস্থিতি খারাপ হলেই আমাদের টনক নড়ে। অথচ পানি উত্তোলন ও সরবরাহ দীর্ঘমেয়াদি একটা ইস্যু। এ সমস্যা সমাধানে ভূগর্ভস্থ পানির ব্যবহার কমিয়ে ভূপৃষ্ঠের পানি ব্যবহারে জোর দিতে হবে। এ জন্য নদী দূষণ ও দখলমুক্ত করে ড্রেজিংয়ের ব্যবস্থা চলমান রাখা দরকার। তবে সবার আগে জরুরি ভিত্তিতে রমজানে পানির চাহিদা পূরণের পদক্ষেপ নিতে হবে। পানির দাম নিয়ে নয়ছয়কারীদের বিরুদ্ধে ব্যবস্থা নিতে হবে। পাশাপাশি সমস্যা সমাধানে ওয়াসাকেই এগিয়ে আসতে হবে।

আরো পড়ুন
বেড়েই চলেছে রোহিঙ্গা নির্যাতন
বীমা কোম্পানির বিরুদ্ধে অভিযোগ
অরক্ষিত লেভেল ক্রসিং, অরক্ষিত জীবন
শীর্ষ খবর
সর্বশেষ খবর
জাতীয়
মিয়ানমারকে চাপ দিতে যুক্তরাষ্ট্রের প্রতি প্রধানমন্ত্রীর আহ্বান
জমে ওঠেনি রাজধানীর পশুর হাট
আন্তর্জাতিক
ফিলিস্তিনে ইসরাইলের বসতি স্থাপন অবৈধ: জাতিসংঘ মহাসচিব
মালয়েশিয়ায় হাজারো মানুষের বিক্ষোভে কান্নার রোল
রাজনীতি
আবারও জঙ্গিবাদ মাথাচাড়া দিতে পারে: সেতুমন্ত্রী
কল্যাণ পার্টির মহাসচিব নিখোঁজ
খেলা
বাংলাদেশের জয়ে যা লিখলেন শেহওয়াগ
দ্বিতীয় টেস্টের বাংলাদেশ দল ঘোষণা
জাতীয় ঈদগাহ ও বায়তুল মোকাররমে ঈদ জামায়াতের সময়সূচি
কিংবদন্তি রিচার্ড হ্যাডলির পরই সাকিব
হালুয়াঘাটে ৫৭ ধারার মামলায় আটক-১
গাজীপুরে দুই মহাসড়কে যান চলাচল স্বাভাবিক
নব্য জেএমবির আইটি প্রধান ফের গ্রেফতার
বাংলাদেশের জয়ে যা লিখলেন শেহওয়াগ
দেশবাসীকে ক্রিকেট দলের ঈদ উপহার
গাজার অবরোধ প্রত্যাহারে আহ্বান জাতিসংঘ মহাসচিবের
বাংলাদেশকে 'খোঁচামারা' অভিনন্দন ক্লার্কের!
মুম্বাইয়ে ভারি বর্ষণের ব্যাপক বন্যা, নিহত ৫
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
খেলা
টিউটোরিয়াল
শিল্প বাণিজ্য
বাংলার মুখ
ঘরে বাইরে
প্রতিমঞ্চ
উত্তরের জনপদ
আবহমান চট্টগ্রাম
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
নব্য জেএমবির আইটি প্রধান ফের গ্রেফতার       বাংলাদেশের জয়ে যা লিখলেন শেহওয়াগ       বাংলাদেশকে 'খোঁচামারা' অভিনন্দন ক্লার্কের!       মিয়ানমারকে চাপ দিতে যুক্তরাষ্ট্রের প্রতি প্রধানমন্ত্রীর আহ্বান       কক্সবাজারে অনুপ্রবেশকালে ৮৫ রোহিঙ্গা আটক